
Br: 06-004/26-877/6				     		Datum: 21.09.2026.godine                                 
[bookmark: _Hlk209613371][bookmark: _Hlk209613389]Na osnovu člana 10 i 12 Pravilnika o dodjeli subvencija utvrđenih Lokalnim akcionim planom za socijalnu inkluziju Roma i Egipćana u opštini Bar za period 2025-2028. godine ("Službeni list Crne Gore - opštinski propisi", br. 020/25 od 08.05.2025), Sekretarijat za lokalnu samoupravu kao nadležni organ za praćenje i realizaciju aktivnosti, donosi
O D L U K A
o izmjenama Odluke o dodjeli subvencija utvrđenih LAP-om za socijalnu inkluziju Roma i Egipćana u opštini Bar za 2026. godinu broj 06-004/26-877/3 od 20.08.2026. godine i  06-004/26-877/5 od 07.09.2026. godine
[bookmark: _Hlk209527184]
I. Odluka o dodjeli subvencija utvrđenih LAP-om za socijalnu inkluziju Roma i Egipćana u opštini Bar za 2026. godinu, broj 06-004/26-877/3 od 20.08.2026. godine i broj 06-004/26-877/3 od 20.08.2026. godine, mijenja se kao što slijedi :

· Tačka 2 mijenja se i glasi: „Dodjeljuju se sredstva na ime subvencija za troškove školskog obroka za 78 korisnika za period od 9 mjeseci u ukupnom iznosu od 28.080,00 eura“. 

· Tačka 4 mijenja se i glasi: “ Dodjeljuju se sredstva na ime ostalih troškova školovanja za 78 korisnika u iznosu od po 50,00 eura mjesečno, u trajanju od 9 mjeseci, odnosno  u ukupnom iznosu od 35.100,00 eura“.

II. Ostale odredbe Odluke ostaju nepromijenjene.

III. Ova Odluka stupa na snagu danom donošenja.


O B R A Z L O Ž E NJ E:
Odlukom o dodjeli subvencija utvrđenih LAP-om za socijalnu inkluziju Roma i Egipćana u opštini Bar za 2026. godinu, broj 06-004/26-877/3 od 20.08.2026. godine i 06-004/26-877/5 od 07.09.2026. godine, Sekretarijat za lokalnu samoupravu, kao nadležni organ za praćenje i realizaciju aktivnosti planirane po navedenom strateškom dokumentu, dodijelio je finansijska sredstva na ime subvencija za troškove školskog obroka u iznosu od 25.200,00 eura, kao i subvenciju ostalih troškova školovanja u iznosu od 31.500,00 eura.
Opštini Bar, odnosno Sekretarijatu za lokalnu samoupravu, zbog opravdanih razloga (kašnjenja evidencije e-upisa preko MEIS) dodatno su se obratili roditelji novoupisane djece u I (prvi razred) osnovne škole zahtjevima zavedenim pod brojevima: 06-004/26-1433, 06-004/26-1434, 06/004/26-1438, 06-004/26-1442 i 06-004/26-1443 kojima traže odobrenje subvencija za školski obrok i finansiranje ostalih troškova školovanja za svoju djecu.
S tim u vezi, Sekretarijat za lokalnu samoupravu, kao nadležni organ za praćenje i realizaciju navedenih aktivnosti, konstatuje da se na osnovu navedene odluke i pravilnika može udovoljiti zahtjevima tako da se broj korisnika povećava sa 70 na ukupno 78, odnosno subvencija za troškove školskog obroka za period od 9 mjeseci, povećava se za 2.880,00 eura i ukupno iznosi 28.080,00 eura.
Takođe, broj korisnika subvencije za ostale troškove školovanja se povećava sa 70 na ukupno 78, te samim tim i sredstva koja se dodijeljuju se povećavaju za 3.600,00 eura tako da  ukupno iznose 35.100,00 eura.
Saglasno navedenom, odlučeno je kao u izreci Odluke.

    Sekretarka,

    __________________

    Svetlana Gažević

